A BIZOTTSÁG 1326/2004/EK RENDELETE
(2004. július 19.)
a száraz takarmányok támogatása végleges összegének meghatározásáról a 2003/2004. évi értékesítési kampányra vonatkozóan
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a száraz takarmányok piacának közös szervezéséről szóló, 1995. február 21-i 603/95/EK tanácsi rendeletre (1) és különösen annak 18. cikkére,
mivel:
(1)
A fent hivatkozott 603/95/EK rendelet 3. cikkének (2) és (3) bekezdésében meghatározza, a 2003/2004. évi értékesítési kampány során a dehidratált és a napon szárított száraz takarmányok után, az említett rendelet 4. cikkének (1) és (3) bekezdésében szereplő maximális garantált mennyiségek keretében, a feldolgozó vállalatoknak fizetendő támogatások összegét.
(2)
A száraz takarmányok piacának közös szervezéséről szóló 603/95/EK tanácsi rendelet végrehajtásának módozatairól szóló, 1995. április 6-i 785/95/EK bizottsági rendelet (2) 15. cikke a) pontjának második francia bekezdésével összhangban a tagállamok részéről a Bizottsághoz eljuttatott információk azt mutatják, hogy a dehidratált száraz takarmányokra garantált maximális mennyiséget túllépték, és hogy a napon szárított száraz takarmányokra garantált maximális mennyiséget nem lépték túl.
(3)
Ennek alapján helyénvaló jelezni, hogy a fent említett 603/95/EK rendeletben előirányzott támogatási összeget csökkenteni kell a nevezett rendelet dehidratált száraz takarmányokra vonatkozó 5. cikkével összhangban, és hogy a napon szárított száraz takarmányok esetében a támogatás összegét teljes mértékben ki kell fizetni a kedvezményezetteknek.
(4)
Az e rendeletben előírt rendelkezések összhangban vannak a száraz takarmányok bizottsága véleményével,
ELFOGADTA EZT A RENDELETET:
1. cikk
A száraz takarmányoknak a 603/95/EK rendeletben előírt támogatását, amelynek az összegei a dehidratált száraz takarmányok esetében a nevezett rendelet 3. cikkének (2) bekezdésében, és a napon szárított száraz takarmányok esetében a nevezett rendelet 3. cikkének (3) bekezdésében szerepelnek, a 2003/2004. éves értékesítési kampányra vonatkozóan az alábbiak szerint fizetik ki:
a)
a dehidratált száraz takarmányokra fizetendő támogatás összegét tonnánként 66,45 euróra csökkentik minden tagállamban;
b)
a napon szárított száraz takarmányokra fizetendő támogatás összege teljes összegében kifizetésre kerül.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet egészében kötelező és közvetlenül alkalmazandó valamennyi tagállamban.
Kelt Brüsszelben, 2004. július 19-én.